Hei!

Her er informasjon frå Vestland fylkeskommune til regionale frivillige organisasjonar og paraplyorganisasjonar. Det er fint om du sender vidare denne informasjonen til dei som kan ha nytte av den i organisasjonen din!

**Frivilligstrategi for Vestland 2021-2022**

Hovudutval for kultur, idrett og integrering i Vestland vedtok [Frivilligstrategi for Vestland 2021-2022](https://innsyn.vlfk.no/Innsyn/RegistryEntry/ShowDocument?registryEntryId=441160&documentId=758339) i møte 25. mai. Hovudmålet er at det skal vere enkelt å vere frivillig i Vestland. No startar arbeidet med å følgje opp strategien, og Vestland fylkeskommune inviterer frivilligheita til samarbeid om dette. Strategien blir tatt med vidare inn i arbeidet med [regional plan for kultur, idrett og friluftsliv 2023-2035](https://www.vestlandfylke.no/kultur/regional-plan-for-kultur-idrett-og-friluftsliv/).

**Kunnskapsgrunnlag om frivillig sektor i Vestland**

Fylkeskommunen har saman med Frivillighet Norge og mange av dei regionale frivillige organisasjonane i Vestland utvikla [Kunnskapsgrunnlag om frivillig sektor i Vestland](https://innsyn.vlfk.no/Innsyn/RegistryEntry/ShowDocument?registryEntryId=441160&documentId=758349). Frivilligstrategien for Vestland byggjer på kunnskapsgrunnlaget, og innhaldet i det kan vere til nytte for både frivilligheita, kommunane og andre som samhandlar med frivillig sektor.

**Konferanse om frivilligpolitikk i kommunane**

Vestland fylkeskommune og Frivillighet Norge inviterte til konferansen [Auka samspel gjennom kommunal frivilligpolitikk](https://samhandlingskoden.no/digital-konferanse-vestland-2021?mc_cid=e0038e1370&mc_eid=c9f27b1589) 28. mai. Under konferansen signerte Vestland fylkeskommune og Frivillighet Norge intensjonsavtale om samarbeid. Sjå opptak og presentasjonar frå konferansen i e-posten nedanfor.

**Frivillig.no og ungfritid.no**

Vil organisasjonen din jobbe meir med rekruttering og inkludering? Sjekk ut rekrutteringsportalane [frivillig.no](https://frivillig.no/) og [ungfritid.no](https://ungfritid.no/).

Med helsing  
  
**Åge Avedal**  
seniorrådgjevar

Seksjon for kunst- og kulturutvikling

Avdeling for kultur, idrett og inkludering